Mar Mediterrani

Ol mar Mediterrani a l'è on mar mezsarradArgyro Zenetos. Il Mare Mediterraneo - acque blu ricche di ossigeno e povere di nutrienti. http://www.arpalombardia.it/EEA/pdf/cap9.pdf  che 'l se troeuva in tra l'Eurasia e l'Africa, in sul confin tra la placa vuroasiatega e quella africana. L'è conligad a l'ocean Atlantegh per ol strecc de Gibilterra a ovest e al mar Pontegh per ol strecc del Bosfor a est, inveci ol canal de Suez el le conliga a sud-est al mar Ross e donca a l'ocean Indian. Ol strecc de Sicilia el spartiss ol mar in do part de grandezze compagne. In dol bacin idrografegh dol mar Mediterrani, che 'l ciapa i territori de 23 Stacc, ghe stann de cà circa 450 million de persone. L'è on mar important fiss de tucc i poncc de vista: prima de tut de quell storegh, desgià che in sui so coste gh'enn nassude di civiltaa 'me quella romana, grega, egizzia e fenicia, e an'pò dol pont de vista economegh: i industrie de la pesca, dol turisem e dol straport de merci i enn sossenn desvilupade, tant'è che pressapoch 300 petrolere i intraversen ogni dì ol mar. Ol mar Mediterrani el ciapa on territori de pressapoch 2,510,000 km²Encyclopaedia Britannica. https://www.britannica.com/place/Mediterranean-Sea cont ona profonditaa media de 1500 m.

 Mar dependencc 
miniatura|On tramont in sul mar Mediterrani
Mediterrani ocidentalMediterrani orientalMar de AlboranMar AdriateghMar di BalearMar EgeeMar de CorsegaMar JoneghMar LigurMar de LevantMar de SardegnaMar LibeghMar TirenMar de Marmara

 Isole 
miniatura|La Sicilia, l'isola pussee granda dol Mediterrani
In dol mar Mediterrani gh'è on frach de isole, soratut in dol mar Egee indova che i se troeuven cinch rosc de isole. Do isole i enn Stacc insular - Malta e Ciper, inscambi i oter isole i partegnen ai Stacc continentai. L'isola pussee granda sia per popolazzion che per superfiss l'è la Sicilia. Ona quai isola, come Stromboli o Volcan, l'è de origen volcanega. 
StadNomArea km²Popolazzion120x20pxSicilia25 8345 010 001220x20pxSardegna24 1001 656 0003bordo|20x20pxCiper9 2511 244 188420x20pxCorsega8 681322 000520x20pxCreta8 312622 871620x20pxNegherpont3 655191 206720x20pxMaiorca3 640846 000820x20pxLesbo1 63086 436920x20pxRod1 398115 4901020x20pxScio84251 390

 Coste 
manzína|miniatura|Costa Celesta
On quai toch de la costa mediterranea el gh'ha on toponem propi, per esempi la Costa Smeralda in Gallura, la Costa Celesta in Provenza, la Costa d'Arsgent in Toscana, la Costa di Traboch in Abruzz, la Costa Brava in Catalogna o la Costa dol Sol in Andalusia. Queste zone i enn de solet sossenn turisteghe e urbanizade - l'area edifegada, despess con tancc albergh, la va vesin al mar, ghe resta donca ona sfrisa de spiagia minga trop larga in mez tra ol mar e l'area urbana. In di zone 'me i Cinch Terre o la Dalmazzia gh'è poch spazzi in su la costa parchè gh'enn i falesie e i crape che i tegnen indree ol desvilup urban di zone costere, de conseguenza ona quai citaa costera, come Monegh o Sgenova, la gh'ha de tràss foeura in sul terren tolt indree dol mar. In su la costa albanesa gh'enn inscambi poche citaa - tute i citaa pussee grande i en stade fade su in dol entroterra.
miniatura|Costa Smeralda
miniatura|Costa Brava
Ol mar Mediterrani el bagna i coste de 21 Stacc recognossucc a nivell internazzional.
Costa setentrionalaCosta orientala e meridionala20x20px Spagnabordo|20x20px Siria20x20px Franzabordo|20x20px Libanbordo|20x20px Moneghbordo|20x20px Israel20x20px Italiabordo|20x20px Egitbordo|20x20px Maltabordo|20x20px Libiabordo|20x20px Sloveniabordo|20x20px Tunisia20x20px Croazziabordo|20x20px Algeriabordo|20x20px Bosnia-Erzegovinabordo|20x20px Marochbordo|20x20px Montnegherbordo|20x20px Albania20x20px Greciabordo|20x20px Turchiabordo|20x20px Ciper

 Referimencc 


Categoria:Geografia